U-I-158/08
Natisni
Opravilna št.:
U-I-158/08
Datum odločitve:
12. 2. 2009
ECLI:
ECLI:SI:USRS:2009:U.I.158.08
Akt:
Odlok o prostorskih ureditvenih pogojih za prostorsko celoto Mozirje (Uradno glasilo Občin Mozirje, Gornji grad, Ljubno ob Savinji in Luče ob Savinji, št. 3/96 in 26/01), 13. čl.
Izrek:
Pobuda za začetek postopka za oceno ustavnosti in zakonitosti 13. člena Odloka o prostorskih ureditvenih pogojih za prostorsko celoto Mozirje (Uradno glasilo Občin Mozirje, Gornji grad, Ljubno ob Savinji in Luče ob Savinji, št. 3/96 in 26/01) se zavrže.
Evidenčni stavek:
Pobudnica nima pravnega interesa, če ne izkaže, da izpodbijana določba neposredno posega v njen pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Olga Berložnik, Nazarje in Andrej Kolar, Rečica ob Savinji
Datum vloge:
29. 5. 2008
Vrsta odločitve:
sklep
Vrsta rešitve:
zavrženje
Dokument:
US28571
Dokument v PDF obliki:
U-I-158-08.pdf
75 KB
Prenesite datoteko
U-I-158/08-5
12. 2. 2009
SKLEP
Ustavno sodišče je v postopku za preizkus pobude Olge Berložnik, Nazarje, in Andreja Kolarja, Rečica ob Savinji, ki ju zastopa Metod Kovač, odvetnik v Ljubljani, na seji 12. februarja 2009
sklenilo:
Pobuda za začetek postopka za oceno ustavnosti in zakonitosti 13. člena Odloka o prostorskih ureditvenih pogojih za prostorsko celoto Mozirje (Uradno glasilo Občin Mozirje, Gornji grad, Ljubno ob Savinji in Luče ob Savinji, št. 3/96 in 26/01) se zavrže.
Obrazložitev
1. Pobudnika izpodbijata v izreku tega sklepa navedeni predpis. Zatrjujeta, da je v neskladju z 61. členom Zakona o graditvi objektov (Uradni list RS, št. 110/02 in nasl. – ZGO-1). Pravni interes utemeljujeta z navedbo, da jima je bila na podlagi izpodbijane določbe zavrnjena zahteva za izdajo gradbenega dovoljenja za gradnjo prizidka k stanovanjski hiši.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08 in OdlUS XVII, 2). Iz razlogov, navedenih v citiranem sklepu, pobudnika še ne izkazujeta pravnega interesa za oceno ustavnosti in zakonitosti izpodbijane določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: podpredsednik dr. Ciril Ribičič ter sodnici in sodniki mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar in Jan Zobec. Sklep je sprejelo soglasno.
dr. Ciril Ribičič
Podpredsednik